
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 13T/38/2022 8822010201 18. 09. 2024 Mgr. Anna Monoková ECLI:SK:OSVT:2024:8822010201.4
ROZSUDOK V MENE SLOVENSKEJ REPUBLIKY Okresný súd Vranov nad Topľou samosudkyňou Mgr. Annou Monokovou v trestnej veci proti odsúdenému A. B., nar. X.X.XXXX vo C. D. E., trvale bytom F., G. XXX/XX, okr. C. D. E., t.č. Ústav na výkon trestu odňatia slobody Prešov pre pokračovací prečin porušovania domovej slobody podľa § 194 ods. 1, ods. 2 písm. a) Trestného zákona s poukazom na § 138 písm. e) Trestného zákona, v jednočinnom súbehu s prečinom krádeže podľa § 212 ods. 1 písm. a) Trestného zákona na verejnom zasadnutí konanom dňa 18. septembra 2024 takto rozhodol: Podľa § 405b ods. 1 veta druhá Trestného poriadku s poukazom na § 405a ods. 1 Trestného poriadku v spojení s § 84 Trestného zákona z r u š u j e trestný rozkaz Okresného súdu Vranov nad Topľou č.k. 13T/38/2022-136 zo dňa 9.6.2022 vo výroku o treste, ktorým bol odsúdenému A. B., nar. X.X.XXXX vo C. D. E., trvale bytom F., G. XXX/XX, H. C. D. E., t.č. Ústav na výkon trestu odňatia slobody Prešov podľa § 194 ods. 2 Trestného zákona uložený úhrnný trest odňatia slobody vo výmere 20 mesiacov, výkon ktorého súd podmienečne odložil pri stanovení skúšobnej doby 26 mesiacov v spojení s uznesením Okresného súdu Vranov nad Topľou zo dňa 22.5.2024 č.k. 13T/38/2022-198, ktorým súd vyslovil, že odsúdený A. B. sa v skúšobnej dobe neosvedčil a trest odňatia slobody vo výmere 20 mesiacov vykoná a pre jeho výkon ho zaradil do ústavu na výkon trestu odňatia slobody s minimálnym stupňom stráženia. Podľa § 405b ods. 1 veta druhá Trestného poriadku Odsúdenému A. B., nar. X.X.XXXX vo C. D. E., trvale bytom F., G. XXX/XX, H. C. D. E., t.č. Ústav na výkon trestu odňatia slobody Prešov s poukazom na výrok o vine odsúdeného v trestnom rozkaze Okresného súdu Vranov nad Topľou č.k. 13T/38/2022-136 zo dňa 9.6.2022 za zostávajúce trestné činy, pri ktorých nezanikla trestnosť činu a to pre pokračovací prečin porušovania domovej slobody podľa § 194 ods. 1, ods. 2 písm. a) Trestného zákona s poukazom na § 138 písm. e) Trestného zákona, ukladá podľa § 194 ods. 2 Trestného zákona, § 38 ods. 3 Trestného zákona, § 36 písm. l), písm. n) Trestného zákona, § 37 písm. m) Trestného zákona trest odňatia slobody vo výmere 17 ( sedemnásť ) mesiacov nepodmienečne. Podľa § 48 ods. 2 písm. a) Trestného zákona ho na výkon trestu zaraďuje do ústavu na výkon trestu s minimálnym stupňom stráženia. odôvodnenie:
Odsúdený A. B. (ďalej len „odsúdený“) bol trestným rozkazom Okresného súdu Vranov nad Topľou č. k. 13T/38/2022-136 zo dňa 9.6.2022 odsúdený pre pokračovací prečin porušovania domovej slobody podľa § 194 ods. 1, ods. 2 písm. a) Trestného zákona s poukazom na § 138 písm. e) Trestného zákona v jednočinnom súbehu s prečinom krádeže podľa § 212 ods. 1 písm. a) Trestného zákona, za čo mu bol uložený úhrnný trest odňatia slobody vo výmere 20 ( dvadsať ) mesiacov, výkon ktorého súd podmienečne odložil pri stanovení skúšobnej doby v trvaní 26 ( dvadsaťšesť ) mesiacov. Trestný rozkaz nadobudol právoplatnosť dňa 25.06.2022. Uznesením Okresného súdu Vranov nad Topľou č. k. 13T/38/2022 – 198 zo dňa 22.05.2024 súd podľa § 50 ods. 4 Trestného zákona rozhodol, že sa odsúdený v skúšobnej dobe podmienečného odkladu výkonu trestu odňatia slobody uloženého mu trestným rozkazom Okresného súdu Vranov nad Topľou č. k. 13T/38/2022-136 zo dňa 9.6.2022 neosvedčil a trest odňatia slobody v trvaní 20 ( dvadsať ) mesiacov vykoná. Podľa § 50 ods. 8 v spojení § 48 ods. 2 písm. a) Trestného zákona ho na výkon trestu zaraďuje do ústavu na výkon trestu s minimálnym stupňom stráženia. V zmysle § 172 ods. 2 Trestného poriadku ak sa po vyhlásení rozsudku prokurátor aj obvinený vzdali odvolania alebo taký prejav urobili v lehote troch pracovných dní od vyhlásenia rozsudku, môže sa vyhotoviť zjednodušený písomný rozsudok, ktorý neobsahuje odôvodnenie. Ak ide o mladistvého obvineného, takéto vyhlásenie treba vyžiadať aj od zákonného zástupcu a zástupcu orgánu sociálnoprávnej ochrany detí a sociálnej kurately. Tento rozsudok neobsahuje odôvodnenie nakoľko sa odsúdený aj za osoby oprávnené podať odvolanie v jeho prospech a prokurátor na verejnom zasadnutí vykonanom dňa 18.09.2024 po vyhlásení rozsudku výslovne vzdali práva na podanie odvolania. Poučenie: Proti tomuto rozsudku možno podať odvolanie do 15 dní od jeho oznámenia na Okresnom súde Vranov nad Topľou. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Osoba oprávnená podať odvolanie proti niektorému výroku rozsudku môže ho napadnúť aj preto, že taký výrok nebol urobený, ako aj pre porušenie ustanovení o konaní, ktoré predchádzalo rozsudku, ak toto porušenie mohlo spôsobiť, že výrok je nesprávny alebo že chýba. Po vyhlásení rozsudku sa môže oprávnená osoba odvolania výslovne vzdať.

